הוועדה לקידום מעמד האישה, כנסת 16, פרוטוקול מספר 69, 2004-01-22 13:00

גילה גמליאל: צהרים טובים, אני פותחת את הישיבה.

גילה גמליאל: אני מברכת על היוזמה לכנס ישיבה בה נדון בכל מה שקשור לקידום עורכות הדין במדינת ישראל.

גילה גמליאל: קיימנו ישיבה דומה עם רואות החשבון.

גילה גמליאל: צריך לציין שבתחום שלכן דווקא המצב מצוין, פחות נתקלים באפליה, למרות שזה קיים בכל מקום.

גילה גמליאל: בכל מה שקשור למערכת המשפט הנשים משתלבות בצורה שצריכה לשמש מודל לכל המוסדות הציבוריים.

גילה גמליאל: יש מקום שנציף את הצדדים החיוביים, אבל גם שניגע בצדדים הפחות חיוביים, ונראה איך ניתן לתעל אותם בצורה נכונה.

גילה גמליאל: בתקופה האחרונה אנחנו ערות לכך שיותר ויותר אמירות סקסיסטיות נגד נשים בכל מה שקשור למערכת המשפט, מתחילות לקבל ביטוי במדיה התקשורתית, גם קיימנו ישיבות בנושא הזה בוועדה.

גילה גמליאל: את הרכב השופטות היחיד, שמורכב כולו מנשים, רוצים לפרק.

קריאות: הוא כבר פורק.

גילה גמליאל: כבר פרקו אותו.

גילה גמליאל: פנינו בבקשה שיקלו מחדש, אז אני מרשה לעצמי לומר שאולי זה עדיין לא סופי.

גילה גמליאל: ארצה שנציגות מטעמכן תגיע לישיבות, בטח בנושאים שקשורים ישירות לעניין.

גילה גמליאל: בנוסף, לשמוע איפה הדברים עומדים, כל מה שקשור לשילוב נשים בדירקטוריונים.

גילה גמליאל: בוודאי יש נושאים שאתן נתקלות ביומיום, ויש להם מקום לקבל ביטוי בכל מה שקשור לחקיקה.

גילה גמליאל: אני מקבלת הרבה הצעות משדולת הנשים בישראל.

גילה גמליאל: למשל, אתמול העברנו הצעה בקריאה טרומית לתיקון חקיקה בכל מה שקשור להטרדה מינית, לבצע תיקון בנושא של מורה תלמיד במוסדות להשכלה גבוהה, בין מרצים לסטודנטיות.

גילה גמליאל: בהיבט הזה, בוועדה למעמד האישה נרצה לקדם נושאים, ונשמח לקבל משוב מכן.

גילה גמליאל: אני חושבת ששיתוף הפעולה הזה יכול להיות מבורך.

גילה גמליאל: אני רוצה לברך את הגברת דויטשר והגברת טליתמן-צבי על היוזמה.

גילה גמליאל: נמצאת כאן חברת הכנסת מלי פולישוק-בלוך, גם היא עורכת דין, ונשמח לשמוע ממנה דברים.

גילה גמליאל: נמצאת גם מנהלת הרשות לקידום מעמד האישה במשרד ראש המשלה, שזו הזרוע הביצועית מצד הממשלה.

גילה גמליאל: לצערנו, במדינת ישראל אין פריבילגיה של שרה לקידום מעמד האישה, כפי שזה קיים בהרבה מדינות בעולם, ונקווה שגם העידן הזה יגיע, ושתהיה אישה שתיקח חלק בהחלטות גם בפן התקציבי ובהחלטות הקריטיות.

גילה גמליאל: אז הדברים ייראו אחרת לגמרי.

גילה גמליאל: על מנת שיהיה גם זמן לדיון, אני מקצרת בדבריי.

גילה גמליאל: בבקשה, גברת דויטשר.

שלומית דויטשר: בנושאים של שיתוף הפעולה בינינו, הישיבה היום היא רק פתיחה.

שלומית דויטשר: אנחנו מתכוונות לקיים שיתוף פעולה הדוק מאוד עם הוועדה, לטובת שני הצדדים.

שלומית דויטשר: כל מה שתרצו תפנו, וכמובן שגם אנחנו נרגיש חופשיות.

שלומית דויטשר: יש לנו צוות של תשע עורכות דין חברות הוועדה, שמונה להיות מתאמות ומגשרות בינינו לנושא האופרטיבי של שיתוף פעולה.

שלומית דויטשר: האם יש מקום ליותר מנציגה אחת בישיבות הוועדה?

גילה גמליאל: בשמחה.

שלומית דויטשר: אז זה מה שנעשה.

שלומית דויטשר: יש קושי בדחיות של הרגע האחרון, כי כולנו מטבע הדברים כפופות לסדר יום שנקבע מראש.

גילה גמליאל: הישיבות נקבעות משבוע לשבוע.

מל פולישוק-בלוך: אני שמחה להיות פה בכובע של חברת כנסת, הרבה פעמים הייתי בבניין הזה כעורכת דין.

מל פולישוק-בלוך: נכון שבפרקליטות הנשים מובילות, כמותית ואיכותית, אבל זה לא מה שמעיד על שוויון בתחום עריכת הדין, ואני דווקא מתייחסת לסקטור הפרטי.

מל פולישוק-בלוך: כאשר נראה שבראש משרדים גדולים וחזקים עומדות נשים – אגיד שהגיע שוויון לתחום.

מל פולישוק-בלוך: עד היום זה רחוק מאוד מלהיות המצב.

מל פולישוק-בלוך: אני לא מאשימה דווקא את הגברים בחבורה, כי זה נובע מכמה סיבות.

מל פולישוק-בלוך: אני אומר דברים שתמיד מרגיזים נשים.

מל פולישוק-בלוך: נשים פחות רוצות.

מל פולישוק-בלוך: יש חריגות, זה נכון – אני דוגמה אחת.

מל פולישוק-בלוך: זה נכון בכמה תחומים, לא רק עריכת דין.

מל פולישוק-בלוך: זה שהרבה נשים נמצאות בפרקליטות, בדיוק מעיד על המצב, משום שבפרקליטות זה נוח לעבוד, כמעט כמו בהוראה, ובעבודה הפרטית אני עבדתי מהבוקר עד אמצע הלילה, מתי שרק צריך היה.

מל פולישוק-בלוך: לא כל אישה מוכנה לעשות את זה, משום שמוכרחים גם לגדל ילדים, וזו עובדה.

מל פולישוק-בלוך: כמי עשתה גם קריירה פוליטית ציבורית, גם למדה כל החיים שלה, גם עבדה כל החיים שלה להתפרנס, וגם יש לה ארבעה ילדים בלי אף מטפלת, לא צריכים ללמד אותי שזה קשה, שזה בעיה ושזה אפשרי.

גילה גמליאל: יש לך בעל מקסים.

מל פולישוק-בלוך: יש לי בעל נפלא, ובלי שיתוף פעולה לא היה אפשר לעשות את זה, אבל הוא לא היה בעלי אם הוא לא היה כזה.

מל פולישוק-בלוך: אני אומרת את זה מתוך נקודת השקפה עקרונית.

מל פולישוק-בלוך: אנחנו חייבות לבוא מנקודת מבט שאנחנו שוות.

מל פולישוק-בלוך: כששואלים אותי: מה, בעלך עוזר לך?

מל פולישוק-בלוך: אני אומרת, הוא לא עוזר לי, אנחנו עושים הכל באופן שוויוני.

מל פולישוק-בלוך: פעם הוא עושה ופעם אני.

מל פולישוק-בלוך: ככה צריך לגשת לדברים.

מל פולישוק-בלוך: אני רוצה לצטט דברים שאמרה השופטת סביונה רוטלוי.

מל פולישוק-בלוך: "אין לנו שוויון על פי חוק במדינת ישראל.

מל פולישוק-בלוך: כשאין לנו שוויון אין הערכה כלפינו, אין כבוד.

מל פולישוק-בלוך: כשאין כבוד יש אפליה, יש קיפוח, יש אלימות.

מל פולישוק-בלוך: השרשרת הזו קשורה אחת לשניה".

מל פולישוק-בלוך: לכן, אנחנו צריכות, כעורכות דין, כמי שאמונות בכנסת על מעמד האישה, לדאוג קודם כל לשוויון.

מל פולישוק-בלוך: אין לנו שוויון – אין לנו את כל היתר.

מל פולישוק-בלוך: נכון, יש דוגמאות בודדות, אבל הדוגמאות הבודדות מעידות על הכלל.

מל פולישוק-בלוך: מי שהצליחה למרות הכל – נכון היא יכולה - אבל זה מראה איפה נמצאות כל האחרות.

מל פולישוק-בלוך: מצבנו לא טוב, לא כעורכות דין, בוודאי לא כחברות כנסת, ויש לנו הרבה מה לעשות.

מל פולישוק-בלוך: אתן חייבות, יחד אתנו, לעשות מעשה, ולדרוש מה שמגיע לנו על פי הטבע.

מל פולישוק-בלוך: אנחנו שוות לכולם.

מל פולישוק-בלוך: לפי דין, אנחנו דווקא לא שוות.

מל פולישוק-בלוך: דובר על שיתוף פעולה, ואני מסכימה.

מל פולישוק-בלוך: שיתוף פעולה צריך לבוא גם בחקיקה, גם בלחץ ציבורי, גם בפעולות משותפות, גם בכך שלפגישה כזאת יבואו גם הגברים.

מל פולישוק-בלוך: תודה.

שלומית דויטשר: אני רוצה לעבור לסדר היום ברשותכן.

שלומית דויטשר: שני נושאים מאוד אופרטיביים בוערים לנו כרגע.

שלומית דויטשר: נושא אחד זה נושא קידום עורכות הדין בדירקטוריונים, משרות ציבוריות לרבות ממשלתיות ותפקידי מפתח בפוליטיקה.

שלומית דויטשר: יש פה צילום הכתבה ב"גלובס", שמונה את כל מעשי החקיקה שדורשים שבהנהלות תשתתפנה נשים, וגם את הביצוע בשטח, שהוא רחוק מאוד מלהיות משביע רצון.

שלומית דויטשר: בנושא הזה רצינו לשמוע מכן.

גילה גמליאל: מצטרפת אלינו חברת הכנסת אתי לבני, שגם היא עורכת דין במקצועה.

גילה גמליאל: שלום רב.

גילה גמליאל: אני מעבירה לך את רשות הדיבור.

אתי לבני: שלום לכולן.

אתי לבני: אחרי הרבה שנים של פעילות בלשכת עורכי הדין, נחמד לחזור.

אתי לבני: אני עוסקת בענייני נשים בוועדה של חברת הכנסת גמליאל.

אתי לבני: אנחנו נתחלף בהמשך, ואני אהיה יושבת הראש.

אתי לבני: הצעת החוק האחרונה בנושא הזה מונחת על שולחן הכנסת.

אתי לבני: כאשר ממנים דח"צים לחברות ציבוריות, לא ממשלתיות.

אתי לבני: בקשתי שימנו גבר ואישה, אחד ואחד.

אתי לבני: לא הצלחתי להעביר את זה.

אתי לבני: קבלתי הסכמה שאם יש פחות משליש נשים בדירקטוריון, יצטרכו למנות גבר ואישה.

אתי לבני: אי חושבת שהרחבת חובת המינוי גם לחברות ציבוריות, לא רק ממשלתיות, יכול להרחיב ולשנות את התודעה גם בנושא הזה.

אתי לבני: נשמח לקבל מכן נושאים שאתן רוצים שנטפל בהם בוועדה למעמד האישה או בוועדות אחרות.

אתי לבני: כמובן, הכל במסגרת האפשר.

אתי לבני: נושאים שהרבה שנים אנחנו מנסים לקדם ולא הצלחנו, בימים קשים אלה יהיו קשים עוד יותר.

אתי לבני: אנחנו פתוחות לכל בקשה, הצעה, קידום רעיון.

אתי לבני: תודה.

שלומית דויטשר: אנחנו בהילוך מאוד מתקדם לקראת הקמת מאגר משלנו, מאגר של עורכות דין בישראל שיש להן כישורים לשמש דירקטוריות.

שלומית דויטשר: מאגר אחר, של עורכות דין עם כישורים לשמש מפרקות, כונסות נכסים וכולי.

שלומית דויטשר: הנושא השני הוא ספציפי יותר לבתי המשפט.

שלומית דויטשר: לגבי הנושא הראשון, אותם כישורים, לדעתנו, מתאימים למינויים בכלל.

שלומית דויטשר: בחיים הפוליטיים, בוועדות חקירה למשל – נושא שעלה פה בצורה חמה - אנחנו כמעט לא רואים נשים.

שלומית דויטשר: לדוגמה, הילד מהצופים מרעננה שנפל בטיול.

שלומית דויטשר: קראנו על זה לפחות, שמונתה ועדת חקירה.

שלומית דויטשר: אנחנו מצדנו נכין את המאגר, אבל מהמאגר עד לביצוע יש עוד כלוב זכוכית שצריך לעבור אותו, ופה אנחנו רוצות להיעזר בכן.

גילה גמליאל: הגיעה חברת הכנסת אורית נוקד.

גילה גמליאל: ברוכה הבאה.

גילה גמליאל: אם תרצי לומר כמה מילים בנושא, בבקשה.

אורית נוקד: אני מאוד שמחה להיות פה, ואני מתנצלת על האיחור.

אורית נוקד: גיליתי באיחור את המפגש הזה.

אורית נוקד: אני חברה בוועדת הכספים.

אורית נוקד: אנחנו שתי חברות בוועדה, ואני חושבת שמאוד חשוב שבוועדה הזאת יושבות גם נשים, כי יש הסתכלות לפן האחר של הדברים.

אורית נוקד: אני גם חושבת שאנחנו יותר פרקטיות, אנחנו שמות לב גם לדברים הקטנים.

אורית נוקד: דוגמה, נושא גיל הפרישה, בישיבה ב-4:00 בבוקר התרעתי על הדברים.

אורית נוקד: לגבי ייצוג הולם, לאו דווקא של עורכות דין.

אורית נוקד: חברת הכנסת גלאון ואני הגשנו הצעה לתיקון חוק הספורט, שיינתן ייצוג הולם לנשים באגודות ספורט, בהנהלות, כי אנחנו יודעים שהייצוג שם משמעותי לגבי ההמשך – קבלת החלטות והעברת התקציבים.

אורית נוקד: ההצעה הזאת עברה.

אורית נוקד: על זה אני יכולה להודות לחברת הכנסת גילה גמליאל, שתוך פרק זמן של פחות מחודש וחצי דאגה לכך שהקריאה תגיע לקריאה שניה ושלישית.

אורית נוקד: הבעיה שלנו בדרך כלל היא יישום, וכאן נבע מנגנון שאותן הנהלות אגודות ספורט – וראינו כמה הם מעונינים שהדבר הזה יישום – הם התנגדו לסעיף שנמצא בחוק, ודורש מהם חובת דיווח לוועדה למעמד האישה.

אורית נוקד: כל שנה לראות אם אכן יש ייצוג הולם לנשים.

אורית נוקד: אם אין הם ייקנסו.

אורית נוקד: מנגנון הקנס, למזלנו, נמצא בכלל בחוק הספורט.

גילה גמליאל: אני רוצה לעדכן אתכן, הדיווחים כבר מגיעים אלינו.

אורית נוקד: לגבי מה שניתן לעשות – אני עכשיו שולפת, זה לא מתאים לי – בוועדת הכספים מופיע אייל גבאי, מנכ"ל החברות הממשלתיות.

אורית נוקד: אנחנו מדברים על ייצוג בחברות הממשלתיות.

אורית נוקד: אני מוכנה לקיים אתו פגישה, יש לו נגישות למינויים בדירקטוריונים של החברות הציבוריות, לראות איך אפשר להבטיח את הדברים באופן כזה, שההחלטות החוקיות ייושמו, כי זאת בעצם הבעיה שלנו.

גילה גמליאל: אני חושבת שכדאי גם לשמוע את הגברת יהודית פלוטקין, מנהלת הרשות לקידום מעמד האישה, שיש לה נגיעה ישירה לכל מה שנוגע למינויים ושוויון.

אורית נוקד: נכון.

אורית נוקד: יש גם את מבקר המדינה, ואפשר לפנות אליו.

גילה גמליאל: צריך קודם לבדוק מה קורה אצלו במשרד.

אורית נוקד: זה נכון.

אורית נוקד: אני חושבת שאפשר לפנות אליו ולבקש את בדיקתו, ולראות אם מה שקורה בוועדות תואם את הוראות החוק.

קריאה: חברות ממשלתיות נדרשו לדווח אם יש להן נשים.

שלומית דויטשר: תודה רבה.

שלומית דויטשר: גברת פלוטקין, בבקשה.

יהודית פלוטקין: אני מאוד שמחה על המפגש הזה, ואני רוצה להודות למארגנות, לחברת הכנסת גמליאל ולגברת דויטש, שיזמו את הפגישה הזאת.

יהודית פלוטקין: כל הכבוד גם לך, חברת הכנסת גמליאל, ולחברות הוועדה לקידום מעמד האישה, שרואות את החשיבות ביצירת המעגלים האלה מחוץ לכנסת, ולדאוג שהיא תהיה יותר שקופה, יותר פתוחה, ושתהיה יותר אינטראקציה בינה לגורמים אחרים.

יהודית פלוטקין: בזה את עושה פריצת דרך, וזה מאוד חשוב.

יהודית פלוטקין: קיימת הרשות למעמד האישה ככלי עזר לוועדה.

יהודית פלוטקין: גם כשחושבים על שינויים בחקיקה, איפה שיש אפשרות לעקוב, ויש קנס, ויש שיניים – מצוין.

יהודית פלוטקין: אנחנו לא מתחרים בוועדה.

יהודית פלוטקין: הלוואי שיהיה לנו מספיק זמן, מקום ותקציב לכל הנושאים בהם אנחנו צריכות להשלים אחת את השניה.

יהודית פלוטקין: יש דברים שיש להם היבט משפטי, ויש להם גם היבט שקשור לתחום של קידום מעמד האישה, והם לא יכולים ללכת אחד בלי השני.

יהודית פלוטקין: כמו שאמרה חברת הכנסת מלחי פולישוק-בלוך, הן לא מספיק רוצות - ההגדרה של רוצות או לא רוצות היא עניין שלח זווית ראיה.

יהודית פלוטקין: בעיניי לא רוצות או לא רוצים לעבוד בבניין – פה אפשר להשתמש במילה "רוצים" בצורה מאוד ברורה.

יהודית פלוטקין: העניין של רוצות או לא רוצות להיות פרקליטות צמרת או מנהלות צמרת וכן הלאה, התוצאה של זה זה לפעמים רצון – ובזה אני מסכימה אתך – אבל יושב על זה כל כך הרבה, אולי היינו צריכות למצוא הגדרה אחרת לעניין הזה.

יהודית פלוטקין: אני חושבת שרבות כן רוצות.

יהודית פלוטקין: זה נכון שעושות בחירה מודעת.

מל פולישוק-בלוך: אני רוצה לתקן.

מל פולישוק-בלוך: חונכו לא לרצות.

קריאות: זה גם לא נכון.

קריאות: אין כלים לנשים.

יהודית פלוטקין: אקצר, כי באתי בעיקר לשמוע.

יהודית פלוטקין: רציתי לספר על הכלי של הרשות.

יהודית פלוטקין: אתן דוגמה אחת להשלמה של החוק.

יהודית פלוטקין: יושבת פה עורכת דין רבקה שקד, מנציבות שירות המדינה.

יהודית פלוטקין: אנחנו ברשות, יחד עם עורכת דין שקד, עושים קורס לקידום נשים מנהלות במגזר הממשלתי.

יהודית פלוטקין: אנחנו עושים גם קורסים כאלה למגזר הפרטי.

יהודית פלוטקין: אני נותנת את זה כחומר לחשיבה.

יהודית פלוטקין: יש את עניין החקיקה.

יהודית פלוטקין: גמרנו, יחד עם מכון וינגייט, להכשיר נשים שתהיינה מועמדות להנהלות של איגודי ספורט, ויש לנו קבוצה שגמרה עכשיו קורס ראשון, ואנחנו רוצים ללכת לקורס שני בעניין הזה.

יהודית פלוטקין: זה בדיוק הדוגמאות של הדברים, שאנחנו תומכים ומחזקים אחד את השני, ובי"ת אנחנו עוזרים במלחמה נגד כל אלה שאומרים: יש את החוק אבל איפה הנשים?

יהודית פלוטקין: אז הנה, יש נשים, הכשרנו.

יהודית פלוטקין: אני רוצה לפנות לחברת הכנסת גמליאל ואליכן.

יהודית פלוטקין: אם אתן עושות מיפוי של כל המקומות שאתן רוצות להיכנס אליהם, ואני ורצה להזכיר פה גם ועדות עירוניות, יש הזנחה מאוד גדולה.

יהודית פלוטקין: זה דבר מאוד שמין בערים, יש לדעתי אלפי ועדות עירוניות בארץ, ישיש מקום לשילוב של נשים מוכשרות מהסקטור הזה, וחברות עירוניות כלכליות.

יהודית פלוטקין: אנחנו מוכנים לתת את השירות, להשלים מה שתבקשו מאתנו בוועדה, על מנת לרכז רשימות, וגם שתעזרו לנו בנושא הזה, שיהיו לרשות שיניים.

יהודית פלוטקין: תודה.

גילה גמליאל: על מנת שנתקדם בדיון, אנחנו רוצות לשמוע מכן.

גילה גמליאל: לקבל משוב, מהיכרותכן את התחום, איפה אתן רואות נקודות שמצריכות אותנו מהצד החקיקתי, על מנת לפתוח דלתות.

גילה גמליאל: אני חושבת שהחוק שעבר בכל מה שקשור לייצוג נשים בדירקטוריונים, מאוד סייע בעניין.

גילה גמליאל: צריך לחשוב על נקודות נוספות, כפי שהציגה חברת הכנסת פולישוק-בלוך - ואנחנו נתמוך בהצעה שלה - שכפי שקיים בחברות הממשלתיות חובת ייצוג נשים בדירקטוריונים, אז תהיה חובה גם בחברות הציבוריות.

גילה גמליאל: אני רוצה לקבל מכן משוב, לגבי איפה אתם, מהידע שלכן את התחום, חושבות שיש מקום לתרגם את זה לפן חקיקתי, שניקח את זה לתשומת הלב, ונתרגם אותו לעשייה מצדנו.

שלומית דויטשר: נרצה להשאיר גם זמן לנושא השני, שחשוב לנו מאוד, והוא נושא המיסוי, שהדיון בו נדחה כל הזמן.

שלומית דויטשר: יש הצעת חוק תלויה ועומדת תקופה ארוכה מאוד.

גילה גמליאל: יש מספר הצעות.

שלומית דויטשר: זה נושא אופרטיבי.

שלומית דויטשר: אנחנו נשים מעשיות.

שלומית דויטשר: עורכת דין אמיתי, רצית להגיד משהו בנושא המינויים.

נורית אמיתי: נוצר מצב שיש חובת מינוי בדירקטוריונים, אבל למעשה עברתי על הרבה ועדות חקירה שהוקמו, אפילו מקום המדינה, אין נוכחו של נשים.

נורית אמיתי: זה כאילו טאבו.

נורית אמיתי: בועדת חקירה של אירועי ספטמבר 200, למה שלא תהיה אישה?

נורית אמיתי: גם בעד שופטות שתהיינה מעורבות, הקול הנשי צריך להישמע.

נורית אמיתי: מדי פעם קמות ועדות חקירה לעניינים ספציפיים.

נורית אמיתי: בנושא של הצופים למשל, אני חושבת שקולה של אמא או קולה של אישה מאוד חשוב.

נורית אמיתי: תמיד זה זה מהצבא, וזה מהמשטרה, אבל גם אני הייתי בצבא, וגם אני הייתי בוועד הורים.

שלומית דויטשר: תודה רבה.

ליאורה ליטמן-כהן: הרבה מאוד נשים מוכשרות שעשויות להשתבץ בכל מיני תפקידים, שאתם עמלות כל כך קשה כדי לאפשר לנו להיכנס לתוכם, פשוט לא יודעות על זה.

ליאורה ליטמן-כהן: אנחנו לא יודעות על כל הפעילויות שלכן.

ליאורה ליטמן-כהן: אני חושבת שאתן צריכות לקדם את הפרסום העצמי שלכן, כי אף אחת כמעט לא יודעת על זה, אלא אם כן היא יושבת בוועדה לקידום מעמד האישה של שלכת עורכי הדין.

גילה גמליאל: אין ספק שזו בעיה.

גילה גמליאל: בחדשות לאו דווקא מעניין אותם מה אנחנו עושות.

אביטל חן: לעניין המינויים, כרגע זה רק בחברות הממשלתיות, אני חושבת שזה צעד מאוד נבון לנסות להעביר את זה לחברות ציבוריות.

אביטל חן: ראיתי בשבוע שעבר, שחברה שעדיין לא מינתה דירקטור ערבי, לא יאושר לה שום מינוי של דירקטור אחר באותה חברה.

אביטל חן: לא הצלחתי להבין כשקראתי את זה, למה זה לא חל על נשים.

מל פולישוק-בלוך: בפועל זה חל גם על נשים.

אביטל חן: אז איך הם ממנים דירקטורים כל הזמן בלי למנות נשים.

מל פולישוק-בלוך: זה לא נכון.

גילה גמליאל: עורכת דין רבקה שקד, בבקשה.

רבקה שקד: לגבי עורכות הדין עובדות המדינה.

רבקה שקד: דברו על הרצון של נשים לעבוד בשירות המדינה כי זה יותר נוח.

רבקה שקד: שירות המדינה ידוע כמעביד נאור, להבדיל אולי מהשוק הפרטי, אבל העלייה של נשים בשירות המדינה הייתה בתקופה שהיו מעט מאוד עורכי דין בשוק, וכל אחד שכיבד את עצמו וחיפש איפה לעשות יותר כסף הלך לשוק הפרטי.

רבקה שקד: לנשים יש בעיה, שהן מוכנות להסתפק בפחות, פחות יודעות לעמוד על זכויותיהן, זו תחילת ההיסטוריה של עלייתן של נשים לצמרת בדרוג המשפטי בשירות המדינה.

רבקה שקד: עכשיו יש מצב נתון שהן גם בצמרת וגם לא בצמרת, ואפשר רק לברך על זה.

רבקה שקד: הבעיות לנשים במקומות עבודה דומות גם בשירות המדינה וגם מחוץ לשירות המדינה.

רבקה שקד: ממשה ששמעתי כאן, יש בעיה של networking.

רבקה שקד: הגברת פלוטקין דברה על זה, וגם עוד דוברת.

רבקה שקד: אנחנו רוצות להיות מחוברות.

רבקה שקד: אני חושבת שחשוב מאוד הייצוג שלכן בדיונים של הוועדה לקידום מעמד האישה בכנסת.

רבקה שקד: בקדנציות קודמות, היה ייצוג קבוע.

רבקה שקד: היו כמה הצעות חוק כבדות כמו החוק למניעת מהטרדה מינית, יצגה אתכן עורכת דין לאה דקל מירושלים, שבאה לכל ישיבה לאורך שנתיים וחצי, התרומה של הנציגות שלכן מאוד חשובה.

רבקה שקד: אלה נשות מקצוע, עם הבנה, עם גישה, אבל זה מחייב השקעה, התמדה, נסיעות.

רבקה שקד: זה יוצר את הקשר, וזה חשוב מאוד.

רבקה שקד: חברות הכנסת עושות מה שהן יכולות, והפעילות שלהן מתפרסמת.

רבקה שקד: יש גופים כמו הרשות, או הגוף שאני עומדת בראשו.

רבקה שקד: צריך ליצר את הקשר בכל דרך אפשרית.

רבקה שקד: לגבי הדירקטוריונים, יש הבדל בין חברות ממשלתיות לחברות ציבוריות.

רבקה שקד: בחברות הממשלתיות המנגנון הזה עובד היטב, הוא עובד כבר משנת 94'.

רבקה שקד: היו 17 נשים דירקטוריות, היום יש 300.

רבקה שקד: יש שם גם חובת ייצוג הולם לערבים.

רבקה שקד: הרבה פעמים זה עשוי לנטרל, כי אין מספיק נשים ערביות אולי, אבל הדבר הזה נעשה.

רבקה שקד: נכון שצריך את הדרך להגיע גם לשר הממנה, וגם לשר האוצר, ליצור את הקשר.

רבקה שקד: בזה הרשות יכולה לעזור.

רבקה שקד: הבעיה המרכזית היא נושא החברות הציבוריות.

רבקה שקד: אני מבינה שעכשיו הכנסת עובדת על זה.

רבקה שקד: אני מתכוונת להצעת החוק שחברת הכנסת לבני תיארה קודם.

רבקה שקד: הנושא הזה בטיפול.

אתי לבני: זה מאוד קשה, כי שר המשפטים מאוד היסס בעניין הזה, בטענה שזה קניין פרטי.

אתי לבני: הלכתי הלאה, והבאתי חוות דעת מאלי זוהר, שהיה אז מועמד.

אתי לבני: הוא נתן לי חוות דעת יפה, שמול הקניין הפרטי, חובת הייצוג יותר חשובה, והעדפה מתקנת יותר חשובה.

אתי לבני: עם זה הלכתי שוב, הסכמתי שלנות, וזה אולי יעבור את ועדת השרים לחקיקה.

אתי לבני: זה נמצא כבר די הרבה זמן על שולחנה.

אתי לבני: מדובר על חברות ציבוריות.

אביטל חן: ומה עם החברות הפרטיות, המצב משביע רצון?

רבקה שקד: עוד לא הגענו לחצי חצי, אבל הגענו ל-30% ו-70%.

רבקה שקד: לגבי הרשויות המקומיות, זה מחויב מחוק שוויון זכויות האישה.

רבקה שקד: אין צורך בה בפעולות חקיקה.

רבקה שקד: יש בעיה משפטית פה.

רבקה שקד: היה מנגנון שהרשות לקידום מעמד האישה הקימה לבדוק את הנושא הזה.

רבקה שקד: הרשויות המקומיות טענו למעין סתירה בין פקודת העיריות לבין חוק שוויון הזדמנויות האישה.

רבקה שקד: משרד הפנים הוציא חוות דעת שישבה את הסתירה הזאת.

מרי חדאייר: טענו שסעיף 6 לחוק שווי זכויות האישה חל גם על החברות העירוניות, ולכן משרד הפנים הוציא חוזר מפורש שאומר שסעיף העדפה מתקנת חל גם על חברות עירוניות כלכליות.

מרי חדאייר: לכן, צריך לחשוב לא רק על חברות ממשלתיות, יש עוד כמה דברים כדי להרחיב את המעגל.

מרי חדאייר: יש הרבה חברות עירוניות בכל עירייה, כדאי לנסות להשתלב בחברות האלה, כי על פי חוק - - -

שלומית דויטשר: הבעיה היא שאין אכיפה.

שלומית דויטשר: נרשום את זה לפנינו, כשנגיע להפצה של המאגרים שלנו.

רבקה שקד: הדרך היחידה לתקוף את הדברים האלה היא רק בבתי משפט.

רבקה שקד: אנחנו פה בתוך המקצוע, עורכות דין.

רבקה שקד: אם יש חוות דעת כזאת של משרד הפנים עירייה מסוימת לא מקיימת אותה, אז תתכבדנה ותגשנה בג"ץ.

צביה דותן: ממה שנשמע פה, נראה לי שהבעה היא לא בחקיקה אלא יותר בישום.

צביה דותן: נראה לי שאנחנו בלשכת עורכי הדין יכולים לשות מעשה לעצמנו, כמוש הנעשה לגבי גישור.

צביה דותן: הלשכה רצתה להפנות את עבודת הגישור לעורכי הדין זה נעשה בשני תחומים.

צביה דותן: האחד, הלימוד, וכאן אפשר להעביר קורס דירקטוריות, כדי שעורכות הדין תקבלנה יותר ביטחון, כל אחת בתחומה.

צביה דותן: דבר שני, מכאן נוכל להוציא מאגר הן של עורכות דין שמוכנות, וכן ליצור מאגר לאן לשייך את הדברים.

שלומית דויטשר: תודה רבה.

שלומית דויטשר: זה כבר נמצא בביצוע.

שלומית דויטשר: עורכת דין שוש שחם, בבקשה.

שלומית דויטשר: 3.

שלומית דויטשר: הכרה בשכר מטפלות ועוזרות כהוצאה מוכרת למס

שוש שחם: אני נציגה של לשכת עורכי הדין בוועדת הכספים.

שוש שחם: אני סגנית יו"ר ועדת מסים בלשכת עורכי הדין.

שוש שחם: אות אי אפשר למכור בחקיקה של מסים, כשאני בוועדת הכספים והנציבות מולי עם כל מיני סיפורי סבתות, כמו שהיה בסיפור של חישב נפרד.

שוש שחם: אני חושבת שדי עזרתי לחבר הכנסת פורז להעביר את ההצעה כדי שזה יהיה חוק, אבל שמו לזה רגליים.

שוש שחם: לפני שלוש שנים לשכת עורכי הדין שלחה אותי ועוד חמש עורכות דין לייצג את הלשכה בכנס של ה-International Bar Association בלונדון, של ה-women section.

שוש שחם: היום שם נשים עורכות דין מכל העולם.

שוש שחם: הסתבר למשל, שבצרפת עבר חוק שקבע שמה-1.1.02 יש חובה של ייצוג של נשים במקומות ריאליים ברשימות לרשויות המקומיות.

שוש שחם: יש ה גם הצעת חוק שחובה להציב נשים ברשימות הפוליטיות במקומות ריאליים.

שוש שחם: כלומר, העניין של הכוח והשליטה במדינה היום הוא פוליטי, ואם נשים תהיינה במקומות ריאליים, אז הן תהיינה במקומות לשיטה של כוח.

שוש שחם: שתיים, העניין של ועדות חקירה.

שוש שחם: יש כל פעם ועדות רפורמה במיסוי, אין שם נשים מהסקטור הפרטי, וזה חמור מאוד.

שוש שחם: שלוש, לעניין החקיקה, של מה שאנחנו מצפים מכן.

שוש שחם: הצעות חוק, שצריך יום אחד להעביר אותן, זה של הוצאה מוכרת למטפלת.

שוש שחם: מס זה מכשיר שהמדינה משתמשת בו לצרכיה.

שוש שחם: למשל, הוצאה מוכרת היא טלפון סלולרי, שגם חלקו הוא פרטי בהחלט, אבל הוא בכל זאת הוצאה מוכרת.

שוש שחם: למה העניין הזה של מטפלת לא יכול להיות הוצאה מוכרת.

שוש שחם: זה חד וחלק, מנכים את זה כנגד ההכנסה של האישה שעובדת.

שוש שחם: לא צריך להגיד לנו שאישה לא מגיעה לסף המס.

שוש שחם: אישה לא מגיעה לסף המס כי היא רצה הביתה, והמשכורת שלה נמוכה.

שוש שחם: בעניין של חישוב נפרד, עיקרו את החוק.

שוש שחם: החוק עבר, ואמרו שבשנה הראשונה לתחולתו זה גג של 23,000 שקל.

שוש שחם: כשבעל ואישה עובדים באותו עסק, חישוב המס עד היום היה חישוב מאוחד.

שוש שחם: כלומר, מה שהאישה מרוויחה הצטרף למה שהבעל מרוויח, האישה לא נחשבת בכלל לבן אדם.

שוש שחם: עכשיו החישוב נפרד נכנס לתוקף, אבל קבעו שבשנה הראשונה זה 23,000.

שוש שחם: זה 1,900 לחודש.

רחל דון יחיא: ב-1,900 לחודש בכלל אין מס, זאת הנקודה.

שוש שחם: זה לא נכון.

שוש שחם: מוסיפים את זה להכנסתו של הבעל, ואז אם הבעל מגיע ל-50% מס, על ה-1,900 הנוספים הוא לא משלם 50% מס, אלא 10% מס.

שוש שחם: אבל אין לזה משמעות.

גילה גמליאל: את מעלה נקודות מאוד חשובות, וכל אחת מהן מצריכה גם בדיקות מעמיקות, וגם להציג בפניכן איפה הדברים עומדים מבחינת הכנסת עכשיו.

שוש שחם: אני מרגישה הישג, שסוף סוף יש אישה שמייצגת את לשכת עורכי הדין בוועדת הכספים: זאת אני, אורית נוקד ורוחמה אברהם.

אתי לבני: אני בוועדת חוץ וביטחון, בלי לבוא מהצבא.

גילה גמליאל: וחברת הכנסת פולישוק בלוך בוועדת הכלכלה והיא יו"ר ועדת המדע.

ציונה כספי-ברק: מבחינת מיסוי, נשים בתור נשים לא קיימות.

ציונה כספי-ברק: כל זמן שהייתי פנויה, מס הכנסה הסכים לקבל ממני מסים על שמי הפרטי.

ציונה כספי-ברק: ברגע שנישאתי, בעלי קיבל מכתב שהוא הוכר כעורך דין -הוא פיזיקאי שלא למד משפטים אף פעם – ולא הבנו מה המשמעות של העניין, עד שהגיע פנקס מקדמות על שמו.

ציונה כספי-ברק: ניאותו להוסיף גם את שמי.

ציונה כספי-ברק: זה הגיע לבתי משפט, לא בתיק שלי.

ציונה כספי-ברק: המס שאני משלמת נפרד משלו, משום שהוא שכיר, ואני עורכת דין עצמאית, אבל אותי לא הכירו בתור נישומה במס הכנסה.

ציונה כספי-ברק: היו כמה דיונים משפטיים בנושא הזה, והיום יש לנו פנקס מקדמות משולב.

ציונה כספי-ברק: זאת אומרת, בעלי משתתף אתי במקדמות השומה.

ציונה כספי-ברק: הנושא הזה טכני, כי במס הכנסה אמרו לי: מה אכפת לך, זה הרי בעלך.

ציונה כספי-ברק: לא, אני מייצרת את ההכנסה, אני משלמת את המס.

ציונה כספי-ברק: מבחינת מס הכנסה אני לא קיימת כאדם בודד.

ציונה כספי-ברק: זה לא לצורכי גובה המס, אני משלמת מס נכון, מס לבדי, לא מצרפים את ההכנסה שלי.

ציונה כספי-ברק: אבל מבחינת האישיות המשפטית שלי כעובדת – בעלי אפוטרופוס.

רחל דון יחיא: בעניין שעליו דברה עורכת דין כספי-ברק, זה שני דברים נפרדים.

רחל דון יחיא: יש את העניין של חישוב מאוחד של שני בני הזוג, כי הם עובדים באותו עסק, ואז משלמים סכום יותר גבוה של מס.

רחל דון יחיא: יש עניין אחר, של חישוב נפרד של המס, אבל התיק במס הכנסה הוא על שם הבעל, כאשר האישה נשואה יש לזה - - -

שוש שחם: קוראים לזה בן זוג רשום, צריך לדייק.

אורית נוקד: יש זכות בחירה לבני הזוג להחליט?

שוש שחם: בוודאי שיש.

שוש שחם: סעיף 65 לפקודת מס הכנסה קובע שהתיק הוא על שם - - -

רחל דון יחיא: אני רוצה לסיים.

רחל דון יחיא: יש לי כמה הצעות לסדר.

רחל דון יחיא: ניקח כדוגמה את החוק שעומד על הפרק, הכרה בהוצאות טיפול בילדים.

רחל דון יחיא: החוק הזה הוא דוגמה מצוינת למה שאני רוצה להציע.

רחל דון יחיא: נדמה לי שזה כבר 17 שנים שזה עולה, עובר בקריאה ראשונה, יורד, ולא נעשה עם זה שום דבר.

רחל דון יחיא: בכנסת הקודמת היו ארבע הצעות חוק.

רחל דון יחיא: אחת ההצעות הייתה של סילבן שלום, באמצע הוא הפך לשר האוצר ועבר לצד השני של המתרס – זה כמובן טבעי.

רחל דון יחיא: מה שקורה בעיניי, זה שיש תמיד – וזה מאוד מאפיין נשים – הפרדת כוחות.

רחל דון יחיא: העניין הזה טופל, נעמ"ת השקיעה המון עבודה, שדולת הנשים עשתה המון עבודה.

אורית נוקד: העליתי את זה בפעם האחרונה, לא הבאתי את זה להצבעה כי הייתה המון התנגדות, אבל נדמה לי שכאן כולנו יחד.

רחל דון יחיא: יש לי הצעה איך כולם יהיו יחד, כי ההצעות שהובאו בזמנו התבססו על נתונים של נעמ"ת.

רחל דון יחיא: אני במקרה יו"ר הוועדה לקידום מעמד האישה בלה"ב – נשים עצמאיות.

רחל דון יחיא: לא הוזמנתי לישיבה הזו, גיליתי על הישיבה הזאת בעצמי, וככה הגעתי לכאן, אחרת לא הייתי יודעת שזה קיים.

רחל דון יחיא: ההצעה שלי היא כזו.

רחל דון יחיא: העבודה המשותפת היא הדבר היחיד שיכול לדאוג לזה שהחוק הזה בסוף יעבור.

רחל דון יחיא: אני מציעה לאחר כוחות.

רחל דון יחיא: אם יש ישיבה בוועדה לקידום מעמד האישה, איפה שזה לא יהיה, תדאגו להזמין את כולם, וכל אחד ישקיע את שלו.

רחל דון יחיא: ענת מאור עסקה הרבה בדברים האלה, לצד הוועדה לקידום מעמד האישה.

רחל דון יחיא: היא הייתה פונה אליי, ואני מעם לה"ב, ואחרות מטעמן, היינו מגישות מכתבים לכנסת, כדי שהשר יראה שארגונים מבחוץ לוחצים להעברת בחוק.

רחל דון יחיא: זה עזר להעביר כמה וכמה חוקים שעברו בשנה וחצי האחרונות, שכן עזרו לנשים.

רחל דון יחיא: זו לא בעיה גדולה לאחד את כל הגורמים, וכל אחד ייתן את החלק שלו.

רחל דון יחיא: ה-networking יעזור כדי שיותר אנשים יידעו, ובגלל זה יקדמו יותר נשים.

רחל דון יחיא: זה לא פשוט שנשים מקדמות נשים אחרות, זה דבר שצריך לעבוד עליו.

רחל דון יחיא: הרבה פעמים גברים מקדמים נשים יותר מאשר נשים מקדמות נשים, לצערי.

רחל דון יחיא: זה דבר שצריך להיות מובנה כדי שיתבצע.

רחל דון יחיא: תודה רבה.

גילה גמליאל: פעם הנשים רבו על פירורים, וזה גרם לזה.

גילה גמליאל: היום זה עובר מן העולם.

מל פולישוק-בלוך: הגשתי הצעת חוק שמתייחסת למה שנאמר פה, שכל גוף ציבורי שנבחר על ידי הממשלה או הכנסת תהיה בו נציגות של שני המינים.

מל פולישוק-בלוך: זה ועדות חקירה, זה ועדות בדיקה, מה שאתם רק רוצים.

מל פולישוק-בלוך: זה התחיל אצלי מהכיוון של מדע וטכנולוגיה, כי אני יו"ר הוועדה הזאת, משום שהמדען הראשי מחלק הרבה כספים, יש לו ועדות מחקר, בהרבה מהן אין נשים בכלל.

מל פולישוק-בלוך: כשתחפשו נשים בהיי-טק – לא תמצאו כמעט.

מל פולישוק-בלוך: זה מאוד קומם אותי, ואז הייתה לי שיחה אתו והוא שאל למה רק בוועדות מחקר שלו.

מל פולישוק-בלוך: אמרתי לו שהוא צודק, ולכן הגשתי את הצעת החוק.

מל פולישוק-בלוך: אבל זה לא יעבור.

מל פולישוק-בלוך: עכשיו אני רוצה להגיע לעיקר.

מל פולישוק-בלוך: הכוח בפוליטיקה.

מל פולישוק-בלוך: הסיבה שאני נמצאת 22 שנה בפוליטיקה זה רק מהסיבה הזאת.

מל פולישוק-בלוך: אנחנו דפוקות – זאת עובדה.

מל פולישוק-בלוך: אין לנו שוויון – זאת עובדה.

מל פולישוק-בלוך: אפשר להשיג את זה רק אם נגיע לשוויון או כמעט שוויון בכנסת.

מל פולישוק-בלוך: אנחנו – חברות הכנסת - יכולות להציע איזו הצעת חוק יפה שאתם רוצים, זה לא יעבור.

מל פולישוק-בלוך: גם אם יבואו כל הארגונים הנשיים בארץ זה לא יעזור.

מל פולישוק-בלוך: המשחק הוא כוח פוליטי.

מל פולישוק-בלוך: בוועדת הכספים יש שתי נציגות, אני מצטרפת בעוד חצי שנה בערך.

מל פולישוק-בלוך: אני מודיעה לכם, לחברת הכנסת לבני ולי יש מלחמה על זה עם שר המשפטים, שהוא מאותה מפלגה.

מל פולישוק-בלוך: השר פורז, שכבר הגיש את הצעת החוק שדברת עליה, כל שנה מתוסכל מחדש כי זה לא עובר.

מל פולישוק-בלוך: יש לזה עלות תקציבית גבוהה.

שוש שחם: היא לא גבוהה, מנפחים את זה בנציבות.

מל פולישוק-בלוך: העלות התקציבית בחוק המיסוי, מעריכים אותה במיליארד שקלים.

מל פולישוק-בלוך: אני מאמינה שאם הם אומרים מיליארד, אז זה בטח שליש, אבל זה בכל זאת מאות מיליונים, וזה משחק של כוח מי מושך יותר את השמיכה.

מל פולישוק-בלוך: רק אם נהיה בפוליטיקה יותר נשים איכותיות, רציניות, שרוצות לקדם דברים – זה יעבור.

מל פולישוק-בלוך: תדעו לכם, זה שם המשחק.

מל פולישוק-בלוך: תבואו לפוליטיקה ואז הכל ייפתר.

מל פולישוק-בלוך: תודה.

ציפי גורדון: חברת הכנסת פולישוק-בלוך ועורכת הדין דון יחיא העלו את מה שרציתי להגיד.

ציפי גורדון: הייתי מאוד רוצה שנשים שנכנסות לפוליטיקה או לכל תפקיד או מינוי, שהן תדאגנה לקדם נשים אחרות.

ציפי גורדון: אני חושבת שצריך לפעול מתוך כל המערכות הללו נשים שנמצאות למעלה, לקדם נשים בפוליטיקה ובכל מינוי ובכל תפקיד.

ציפי גורדון: זה לא נעשה הלכה למעשה.

ציפי גורדון: אני רואה את זה לאורך כל הדרך, נשים לא מקדמות נשים, לא מפרגנות ולא עוזרות.

ציפי גורדון: חבל שזה כך.

ציפי גורדון: הנושא של הכרת משכנתא במיסוי.

ציפי גורדון: אני מבקשת שתפעלנה בנושא.

ציפי גורדון: אני חושבת שזה יכול לעזור מאוד.

קריאות: הריבית על משכנתא מוכרת היום.

דגנית בר: פנתה אליי חברה שניסתה להיכנס הריון מספר שנים ולא הצליחה.

דגנית בר: בשעה טובה היא הצליחה, חודש רביעי, ניגשה לממונים עליה והודיעה שהיא בהריון.

דגנית בר: לא קבלה איחולי מזל טוב, אחרי 20 דקות הודיעו לה שהיא מפוטרת.

דגנית בר: חוק הנשים מדבר על חצי שנה.

שלומית דויטשר: יש חוק שוויון הזדמנויות.

דגנית בר: רציתי להציע שבחוק הנשים במקום להוסיף את החצי שנה, להפוך את הנטל, שהנטל יהיה לא על העובדת שלהוכיח שפיטרו אותה בגלל שהיא בהריון ולא בגלל חוסר מקצועיות.

דגנית בר: להפוך את הנטל על המעסיק.

ציונה קניג-יאיר: בחוק עבודת נשים נטל ההוכחה הוא על המעביד.

ציונה קניג-יאיר: המעביד צריך להוכיח בפני משרדה עבודה והרווחה - - -

דגנית בר: אני מדברת על פחות מחצי שנה.

ציונה קניג-יאיר: אז בחוק שוויון הזדמנויות בעבודה הנטל הוא באמת על העובדת.

ציונה קניג-יאיר: היא צריכה להוכיח שהיא עובדת שווה, שלא הייתה סיבה לפיטורים.

ציונה קניג-יאיר: יש קושי ראייתי.

ציונה קניג-יאיר: יש עשר תביעות היום בבית הדין לעבודה, לחולל את התקדימים האלה כדי להכניס את זה לנורמה.

ציונה קניג-יאיר: זה נושא חדשני, עוד לא תפס תאוצה, אבל לדעתי זה יהיה בשנים האלה.

גילה גמליאל: אפשר לנסות לקדם את זה בחקיקה.

רבקה שקד: צריך לדבר על השוביניזם של עורכי הדין, שהם אלה שמפטרים ראשונים.

ציונה קניג-יאיר: אני רוצה לחזור לנושא של ייצוג הולם.

ציונה קניג-יאיר: דובר רבות על נושא החקיקה, שלא כמו חברותיי המכובדות אני לא מסכמה, יש חקיקה מאוד נרחבת בעניין הזה.

ציונה קניג-יאיר: נכון, צריך אולי להרחיב את החקיקה, אבל יש חקיקה טובה ונאורה.

ציונה קניג-יאיר: אנחנו, בשדולת הנשים בישראל, נתקלות בחוסר אכיפה במידה מבישה.

ציונה קניג-יאיר: שה לא נכון שיש היום 30% נשים בדירקטוריונים בחברות ציבוריות.

רבקה שקד: בחברות ממשלתיות.

ציונה קניג-יאיר: סליחה.

ציונה קניג-יאיר: יש לנו נתונים שאנחנו אוספות במהלך שנה, ואנחנו בסיום האיסוף.

ציונה קניג-יאיר: יש יר5ידה של 5% בשנה האחרונה בנציגות של נשים.

ציונה קניג-יאיר: אם אנחנו בתהליך של תאוצה, זה ממש בושה שתהיה ירידה בנתונים.

ציונה קניג-יאיר: דבר שני, אין מערכת אכיפה של הדברים האלה.

ציונה קניג-יאיר: פה אני פונה לוועדה, הן של הלשכה והן הוועדה לקידום מעמד האישה, לחשוב על דרך.

ציונה קניג-יאיר: צריך להקים נציבות שוויון הזדמנויות בעבודה, או נציבות שוויון הזדמנויות לנשים.

ציונה קניג-יאיר: צריך לחשוב על מודל, כמו שיש בארצות נאורות אחרות, ולאכוף את הדברים האלה.

ציונה קניג-יאיר: היום יש חקיקה, אולי צריך להרחיב, אבל אין מי שאוכף את זה כלל וכלל.

אורית נוקד: אנחנו, חברות הכנסת, עובדות יחד, מכל הסיעות.

אורית נוקד: יש לי קשר מאוד טוב עם החברות שהיו קודם, למרות שהן משינוי ואני מסיעת העבודה, כעורכות דין, כשכנות.

אורית נוקד: אני באתי מעולם המשפטים, הייתי היועצת המשפטית של תנועת הקיבוצים, ועשיתי את המעבר לפוליטיקה ובזה שנבחרתי.

אורית נוקד: אני מחוקקת המון חוקים, למרות שאני באופוזיציה, כי אני נוקטת בגישה עניינית.

אורית נוקד: חשוב מאוד שנקבל – הוועדה או חברות הכנסת – מסמך שתעלו בו את עיקרי הדברים.

אורית נוקד: הדבר הכי פשוט היה אם היה נלווה לאותו מסמך גם הנוסח שמוצע על ידיכן לשינוי החוק, אני מיד מגישה.

אורית נוקד: אני בודקת, רואה אם חוק ראוי וענייני -נקדם אותו יחד.

אורית נוקד: לגבי חוק החישוב הנפרד.

אורית נוקד: הייתי בוועדת הכספים, הכוונה המקורית של האוצר הייתה לדחות את יישום החוק בשבע שנים.

אורית נוקד: מה שנעשה, בחיפה של חלק מחברי ועדת הכספים, זה להכניס רגל.

אורית נוקד: להתחיל עם הסכום הקטן, הלא משמעותי, על מנת שאפשר יהיה להוסיף.

אורית נוקד: לגבי נושא החוק של הכרה בהוצאות מטפלת.

אורית נוקד: אני כמעט הבאתי אותו להצבעה, אבל לאחר שהבנתי זה ייפול – האוצר מתנגד, לקואליציה יש רוב מוצק – גם ציונה אמרה שיש מקום להגיש שינויים בנוסח ההצעה.

אורית נוקד: האוצר מדבר על עלות של מיליארד, שי הצעות אחרות שמדברות על 700,000, יש מי שמדבר על 400,000.

אורית נוקד: ציונה בקשה ממני לפנות למחלקת המחקר של הכנסת, ועשיתי את זה היום, לבקש נתונים במה מדובר.

אורית נוקד: כי כשזורקים סתם סכומים זה מטעה.

אורית נוקד: חשוב לקבל את הנתונים בכמה נשים מדובר, ולעשות את השינויים הנדרשים בנוסח.

אורית נוקד: אנחנו יכולות, חברת הכנסת גמליאל, להגיש הצעה משותפת מכל חברות הכנסת.

גילה גמליאל: יש שש הצעות חוק זהות בנושא הזה.

שוש שחם: ובכולן חוזרת אותה טעות של גיל חמש, שש.

אורית נוקד: היה מאוד עוזר לנו אם היינו מקבלים נוסח, שיהיה מוסכם ומקובל עליכם, ונגיש את ההצעה הזאת מחדש.

אורית נוקד: דברתי עם שני שרי האוצר, ואמרתי להם: החוק הזה בדיוק תואם את המדיניות שלכם, אתם מדברים על הורדת מסים ואתם מדברים על לעודד נשים לצאת לעבודה.

אורית נוקד: אז מה אתם רוצים, שאלה שיש להן ילדים קטנים יישבו בבית למרות שיש להן עבודה?

אורית נוקד: אחר כך יהיה להן מאוגד קשה לחזור למעגל העבודה.

גילה גמליאל: היקצו לנשים חד-הוריות סכום כסף לנושא הזה, לא שזה מקבל ביטוי בפועל, אבל עצם שזה שהם הגדירו את זה, זה אומר שהם הפנימו את זה, שאם קוראים לנשים לצאת לעבודה, הם צריכים לדאוג למימון של הוצאות טיפול בילדים.

גילה גמליאל: כבר משהו שם משתנה לכיוון חיובי, וצריך לנצל את זה.

גילה גמליאל: אני קוראת לכולם להרים את הכפפה.

גילה גמליאל: צוות שיכול להתגבש כאן, שמכיר את הצדדים המשפטיים, ולהעביר הצעת חוק, ונקדם אותה בברכה.

שלומית דויטשר: גברת שוש שחם, אני ממנה אותך ואת ציונה משדולת הנשים לקדם את זה.

שלומית דויטשר: צרפו אליכן מתוך הוועדה את המי שאתן מוצאות לנכון, תעבירו את זה אלינו ואנחנו נעביר את זה הלאה.

אורית נוקד: יש גם הצעה לייצוג במפלגות, הצעה שמעניקה תמריץ למפלגה שבשישייה הראשונה, למשל, תהיינה שתי נשים.

אורית נוקד: נראה לי שמאוד קשה יהיה להעביר את ההצעה הזאת, כי זה נפל.

אורית נוקד: חברי הכנסת, שהם גם גברים, מתנגדים לזה.

אורית נוקד: ברור, זה יפגע בהם.

שוש שחם: למה לא 50%?

אורית נוקד: כי את רואה שגם שליש לא הולך.

שוש שחם: אם גם שליש לא הולך, אז תתחילו ב-50%.

שוש שחם: אנחנו 50% מהאוכלוסייה.

אורית נוקד: ההצעה שלי היא שתעבירו במסמך מגובש את ההצעות שלכן.

אורית נוקד: אני יושבת פה בבית אמות משפט, קרובה.

אורית נוקד: אני מוכנה לבוא לכל מפגש לספר מה שאתן רוצות לשמוע, מוכנה לעשות.

אורית נוקד: תודה.

אורית נוקד: אני מתנצלת, אני צריכה לצאת לפגישה.

נורית אמיתי: אנחנו צריכות להוציא ידיעה לעיתונות מהפורום הזה.

נורית אמיתי: אני מציעה שיחד עם חברות הכנסת והנציגות הציבוריות, נגדיר את הידיעה הזאת לעיתונות, בהסכמה מקיר לקיר להירתם להצעת החוק הזאת.

נורית אמיתי: זה גם מה שייתן לנו גם קצת תקשורת.

שלומית דויטשר: תוסיפי גם, שאנחנו מקיר לקיר נרתמות לנושא של האכיפה של החוקים הקיימים, ואנחנו עומדות לפעול בצורה אופרטיבית בעניין הזה.

גילה גמליאל: אני חושבת שמן הראוי שנדבר על כל הדברים שהעלינו היום בישיבה ונראה איך אפר לתרגם את זה לידיעה לעיתונות.

גילה גמליאל: אני רוצה לשמוע אם יש נשים שלא דברו עדיין, ורוצות לומר דברים שלא נאמרו.

ליאת פסטרנק: אני רוצה לדבר על נשים שסיימו את הלימודים והן בתחילת דרכן.

ליאת פסטרנק: אני חושבת שיש להקצות בחוק משרות ציבוריות לנשים ללא ניסיון, בתחילת דרכן.

ליאת פסטרנק: אני חושבת שמכאן נשים תוכלנה לפרוח ולהתקדם הלאה, מאחר והמחסום הוא של נשים שלוקח להן המון זמן להתקדם.

ליאת פסטרנק: בדרך כלל זה קורה בשנות ה-40, וכאן אנחנו בבעיה.

גילה גמליאל: זה נשמע לי בעייתי מעצם ההגדרה.

גילה גמליאל: אני חושבת שיש מקום לבחון את הקריטריונים לקבלת נשים.

גילה גמליאל: בדקנו, לדוגמה, בוועד לקידום מעמד האישה, את ההחלטות שמקבלים גופים בממשלה לגבי איזה משרד של רואה חשבון למשל, יבצע את העבודות במשרדי הממשלה השונים.

גילה גמליאל: גילינו שהדרישות שלהם מלכתחילה יוצרות מצב בו אין סיכוי לנשים או משרדים של נשים רואות חשבון לקחת בו חלק.

גילה גמליאל: רציתי לשמוע, האם אותן בעיות קיימות גם כאן.

גילה גמליאל: זה מאוד בעייתי לצפות שהנשים בחקיקה יוגדרו כך שיתקבלו לעבודה.

סמדר בן-נתן: אני יו"ר ועדת חקיקה, מעמד האישה.

סמדר בן-נתן: כל הצעות החקיקה שעלו פה כיוזמות, כמובן שהוועדה שלנו תשמח לשתף פעולה, לעשות כל מה שצריך.

סמדר בן-נתן: בנושא של קידום ומינוי נשים, חקיקה של הנציבות שוויון הזדמנויות, אני מסכימה שחקיקה קיימת למכביר, והבעיה היא באכיפה.

סמדר בן-נתן: אני לא מציעה שמחכה עם זה עד שתקום נציבות שוויון הזדמנויות.

סמדר בן-נתן: יש לנו את הרשות לקידום מעמד האישה במשרד ראש הממשלה, יש את עורכת דין רבקה שקד שאחראים על קידום נשים בשירות המדינה.

סמדר בן-נתן: אני חושבת שאם שתי הוועדות שלנו ינסו לעסוק באיתור נשים מתאימות למשרות כאלה, שאנחנו כעורכות דין חלקנו מהוות אוכלוסייה מתאימה כזאת, וגם אנחנו מכירות מהעיסוקים לשנו נשים מהסוג הזה.

סמדר בן-נתן: נגבש רשימות ונעביר אותן, בכך נוכל לתרום למינוי של יותר נשים.

יהודית פלוטקין: הצענו לרכז ברשות את הנושא.

גילה גמליאל: תודה.

גילה גמליאל: בבקשה.

גלי עציון: אני חושבת שלשכת עורכי הדין מכילה פחות או יותר 50% נשים, אני לא רואה ייצוג של נשים.

גלי עציון: לא היו נשים בקמפיין של בחירת ראש לשכת עורכי הדין.

גלי עציון: יש ראש ועדה לוועדה לקידום נשים, אבל לא בוועדות האחרות.

גלי עציון: בבית הזה שאנחנו יושבות בו, עוד אין ייצוג הולם.

גלי עציון: כך שאנחנו מדברים שהם קצת מצחיקים.

גלי עציון: יש ועדה למינוי דיינים, זה קריטי כי זו הצומת היחידה בה יש נשים.

גלי עציון: אין דיינים נשים, אין דבר כזה, אף אחד לא חושב להגיע לזה, ברור שלא נהיה שם.

גלי עציון: יש קואליציה של ארגונים שמטפלת במסורבות גט ובכל מיני נושאים שקשורים במעמד האישה במשפחה.

גלי עציון: הקואליציה הזאת בשנה שעברה התגייסה – וזו אחת הדוג

גלי עציון: מאות היחידות שאני מכירה שנשים וארגוני נשים התארגנו יחד – הצקנו אחד לאחד לכל חברי הוועד שהיה אמור לבחור את הנציגה לוועדה למינוי דיינים.

גלי עציון: יושבת שם היום עורכת דין שרון שנהב.

גלי עציון: לא קבלנו שום תגובה מראש הלשכה שלנו עד שזה עבר דרך עיתון הארץ, ואז הוא גילה שהמכתב שלנו מאוד מעניין.

גלי עציון: ה עבד, ויש היום נציגה שם, אדם שיודע את החומר, מישהי שמהווה באמת נציגה שלנו.

גלי עציון: אז בואו נתחיל פה, בקידום העניינים שלנו, להתקדם מפה.

גלי עציון: דבר שני, יש לי הרבה שעות עבודה של הכרה בהוצאות טיפול בילדים.

גלי עציון: כשקבלתי את זה חשבתי שאני ממציאה את הגלגל, התברר שבנעמ"ת יש קלסר עבה של העניין.

גלי עציון: זה עובר ממקום למקום.

גלי עציון: כמעט בכל הנושאים בכנסת שהם מקוטלגים כנשיים זה ככה הולך, ישר דוחים אותם, יש ר העלות של הדבר הזה גדלה.

גלי עציון: אף פעם לא ראיתי מסמך.

גלי עציון: האומר לא הביא מסמך אמיתי ורציני שאפשר להתייחס אליו, מה העלות האמיתית של הדבר הזה.

גלי עציון: אם אנחנו מדברים על networking, זה צריך להיות לשכת עורכי הדין עם לשכת רואי החשבון, כי יש עבודה של ראיית חשבון שיכולה לתת פה תשובה.

גלי עציון: צריכים לראות שיש לזה קהל.

שוש שחם: הבעיה היא שבלשכת רואי החשבון הנציגים הם גברים בעניין הזה.

גלי עציון: דבר נוסף, בלשכת עורכי הדין אין תיאום בין וועדות.

גלי עציון: לנו היה ניסיון עם הנושא של מתן אפשרות לנשים מוסלמיות להגיע לבתי משפט למשפחה.

גלי עציון: התברר שהוועדה לקידום מעמד האישה בלשכה בכלל לא ידעה שהעניינים האלה מתגלגלים.

גלי עציון: רק בריצות חיברנו כמה ועדות, וקמה ועדה אד הוק.

גלי עציון: לפעמים מגיעים לכנסת נציגים של, למשל, ועדה לענייני משפחה, שיש להם אינטרסים, והם לא מייצגים אותי, וגם לא מייצגים את רובכן.

גלי עציון: חייבת להיות הרבה יותר עבודה בתוך הלשכה של קישור, לדעת מה קרוה, להיות עם היד על הדופק ולקדם את העניינים.

גלי עציון: ספציפית לגבי הוצאות טיפול, זה לא רק להכין את החוק.

גלי עציון: צריכה להיות מסה של לחת מכל הכיוונים, של כל הגורמים הרלוונטיים.

גלי עציון: רק עורכות הדין זו כמות די נכבדה של נשים שאצלן העניין הזה הוא קריטי.

גלי עציון: המון נשים מגיעות לעבודה מוקדם כדי לצאת מוקדם.

גלי עציון: העט נופלת להן ב-4:00.

גלי עציון: קשה לדבר על קידום או על משרות בכירות כשהמצב הוא כזה.

גלי עציון: צריך להיות לחץ מסיבי.

גלי עציון: אני מזמינה את כולכן להיכנס לאתר של הכנסת באופן קבוע, הוא מאוד ידידותי.

גלי עציון: אתן יכולות לדעת שם כל מה שקורה, כל הצעות החוק.

גלי עציון: צריך לפעול, וזה מתחיל פה.

שלומית דויטשר: כל דבר שאני רואה בו אפשרות לקדם צעד אופרטיבי קטן – אני עושה אותו מיד.

שלומית דויטשר: למשל, מינוי הוועדה של שוש וציונה.

שלומית דויטשר: יש את המכשול, שכל הזמן מנפחים את התקציב, כדי להוריד את ההצעה מסדר היום.

שלומית דויטשר: אני מציעה שנפנה מהוועדה שלנו ללשכת רואי החשבון, ונבקש להקים לנושא הזה ועדה אד הוק, שתקים תקציב אמיתי לנושא הזה, עם פירוט, ואנחנו נפיץ אותו בעיתונות.

שלומית דויטשר: זה יצא כהחלטה של הוועדה היום.

אודליה לוי אטינגר: הייתי רוצה לגעת בנושא של פיטורי נים בהיריון.

אודליה לוי אטינגר: אני לא יודעת אם כולם ערות לממדי התופעה, מדובר במגיפה, מכת מדינה.

אודליה לוי אטינגר: ברשויות מקומיות, חברות ממשלתיות, במקומות פרטיים, במשרדי עורכי דין ורואי חשבון, במשרד העבודה.

אודליה לוי אטינגר: כעורכת דין שמטפלת רבות בתביעות מהסוג הזה, הייתי רוצה להציג כמה נושאים שאני סבורה שצריך לגביהם תיקון בחקיקה.

אודליה לוי אטינגר: לא ניתן עכשיו סקירה על הנושא, אבל יש שני חוקים שחולשים על עניין הגנה על נשים בהיריון, ופיטורים בגין היריון.

אודליה לוי אטינגר: לאישה שעבדה פחות מחצי שנה זה חוק שוויון הזדמנויות בעבודה, לאישה שעבדה למעלה מחצי שנה זה חוק עבודת נשים.

אודליה לוי אטינגר: חוק שוויון הזדמנויות בעבודה, משום מה נחקקה בו תקופת התיישנות קצרצרה של שנה אחת.

אודליה לוי אטינגר: בזה הוא יוצא דופן ומסב נזק קשה לנשים, שהרבה פעמים אחרי חופשת לידה, חל"ת וכלי, עד שהן מתארגנות, מקבלות ייעוץ משפטי, עד שהן חוזרות לעבוד ויש להן מספיק כסף להגיש תביעה, כבר חלפה תקופת ההתיישנות.

אודליה לוי אטינגר: הצעתי הראשונה היא להגיש הצעת חוק להאריך את תקופת ההתיישנות, לפחות לשלוש שנים, כפי שיש בחוק איסור הטרדה מינית.

גילה גמליאל: הגשנו את זה.

אודליה לוי אטינגר: שתי הנקודות האחרות נוגעות לחוק עבודת נשים.

אודליה לוי אטינגר: כל ההליך שם של קבלת היתר בפני הממונה במשרד העבודה, היום במשרד המסחר והתעשייה.

אודליה לוי אטינגר: מדובר בהליך מעין שיפוטי, שבו נגבות עדויות מחוקרת, שמעבירה חומר כתוב לגברת רבקה מקובר, שהיא נותנת החלטות אם הפיטורים הם בקשר להיריון אם לאו, מבלי שהיא מעולם ראתה לא את העובדת ולא את המעביד, מבלי שנעשית בדיקה מעמיקה של הנתונים, מבלי שנשמעות עדויות.

אודליה לוי אטינגר: מעין משפט שמוכרע בו גורלה של אותה עובדת, מבלי שאף אחד ראה אותה ושמע אותה.

אודליה לוי אטינגר: אני יודעת שהנושא הזה נדון כבר בקדנציות קודמות.

אודליה לוי אטינגר: אני חושבת שיש מקום להוציא אותו מסמכות של עובד מדינה כזה או אחר, ולקיים הליך שיפוטי בבית הדין לעבודה, אולי אצל שופט שמומחה לנושא הזה, או ועדה כמו שעושים בנושא של מילואים.

אודליה לוי אטינגר: ההערה האחרונה שלי, לגבי חוק עבודת נשים.

אודליה לוי אטינגר: החוק הזה קבע תקופה של 45 יום לאחר חופשת לידה, שבהם מחויב המעביד לקבל חזרה את העובדת.

אודליה לוי אטינגר: דברי ההסבר מסבירים חד-משמעית שהמטרה היית לאפשר לאותה אמא לכבוש מחדש את מקום העבודה שלה, ולהשתלב בשוק העבודה.

אודליה לוי אטינגר: התפתח נוהג במדינה שלנו, שמעסיקים שלא מעונינים לקבל חזרה אמא טרייה, פודים בכסף את ה-45 יום.

אודליה לוי אטינגר: אומרים לה: קחי את הכסף, שבי בבית, את מפוטרת.

גלי עציון: זה המקרה הטוב, כי יש מקרים שאומרים לה: תבואי, אבל בתום ה-45 את מפוטרת.

גלי עציון: אז היא לא באה, והם גם לא פודים את בכסף.

אודליה לוי אטינגר: נכון.

אודליה לוי אטינגר: הסוגיה הזאת מאוד סבוכה, וספק אם היא לא גרמה יותר נזק לאנשים מאשר תועלת.

אודליה לוי אטינגר: אם מדברים על תיקוני חקיקה, הייתי רוצה שהסעיף הזה יבהיר שהמטרה היא להחזיר את האישה לעבודתה.

אודליה לוי אטינגר: פדיון ה-45 יום האלה לא יוצאים ידי חובת החוק.

אודליה לוי אטינגר: אני חושבת שהחוק היה צריך להבהיר את זה.

אודליה לוי אטינגר: תודה.

שלי דביר: קבלנו בסביבות 80 פניות רק בשבוע האחרון בסוגיה הזאת.

שלי דביר: הבעיה היא שאומרים לתקן את החוק של ה-45 יום, להעלות את מספר הימים – זה לא יעזור.

שלי דביר: בית המשפט קובע שיש עבירה על החוק, אבל הקנס למעביד הוא לשלם את ה-45 ימים או מכסימום 90 ימי, וזה נחשב לפיצוי הולם.

שלי דביר: לכן, אני לא חושבת שתיקון החוק זה מה שיעזור פה, זה בעיקר היחס של בתי המשפט, את זה אין לי רעיון איך לעשות.

אמאני חלאילה: אתם מדברים על מקום עבודה או ייצוג הולם לנשים, אני מסתכלת על העניין אחרת, בתור ערבייה.

אמאני חלאילה: אפילו הבעיות הקטנות, בשביל לצאת לעבודה – אפילו אם יש מקומות עבודה – אין לנו מעונות יום לילדים.

אמאני חלאילה: אין כל מסגרת.

אמאני חלאילה: אני מבקשת מחברות הכנסת לנסות לעשות משהו לחיוב אזורים מסוימים להקים מעונות.

אמאני חלאילה: בכפר שלי למשל, לאחרונה נפתח בשעה טובה מעון יום לילדים בגיל הרך, אחרי מאבק קשה.

אמאני חלאילה: בהרבה כפרים עדיין אין.

גילה גמליאל: זו חובה על פי חוק, בכל אזור שיש בו כמות אוכלוסייה מסוימת להקים - - -

אמאני חלאילה: נכון, אבל צורת הבניה אצלנו היא שכל אחד בונה לבד, אז החוק הזה - - -

גילה גמליאל: דברנו על זה בישיבת הוועדה למעמד האישה, בה גם את היית.

אמאני חלאילה: נכון.

אמאני חלאילה: אני מבקשת להתייחס גם לדברים האלה.

גילה גמליאל: תודה.

גילה גמליאל: אני שמחה שכל מי שרצתה לדבר דברה, אני רוצה ברשותכן לסכם את הישיבה.

גילה גמליאל: יש מקום לבחון צעדים אופרטיביים בנושאים שעלו, שיתוף פעולה עם הוועדה הזאת, חלקן עם הרשות לקידום מעמד האישה, חלקן עם הנציבות, חלקם עם לשכת רואי החשבון.

גילה גמליאל: לבי אחת הטענות שעלתה כאן, שאנחנו סובלות מתת ייצוג של נשים בוועדות החקירה, ועדות המחקר, ועדות הרפורמות במיסוי – נבחן אם זה עניין של הליך חקיקתי או משהו אחר.

גילה גמליאל: נבדוק למה זה לא מקבל ביטוי.

גילה גמליאל: חובה לקבל ייצוג לנשים.

גילה גמליאל: אם זו בעיה חקיקתית, נבצע הליך חקיקתי, במידה ולא נבדוק מה ניתן לעשות.

גילה גמליאל: לישיבה הבאה המשותפת, ארצה שנקיים מעקב אחרי הדברים שעלו כאן, ונראה איך אנחנו מתקדמות מכאן הלאה.

שוש שחם: שלא יפילו אותך בפח, כי אם יש כבר אישה אחת אז היא מהסקטור הציבורי.

גילה גמליאל: זה לא משנה, היא אישה.

גילה גמליאל: אנחנו צריכים לבדוק בכלל את הסוגיה.

גילה גמליאל: לגבי ייצוג של נשים, נכון להיום החוק מחייב את החברות הממשלתיות, לאו דווקא מקבל ביטוי בחברות הציבוריות.

גילה גמליאל: נגבה את חברת הכנסת אתי לבני ונראה איך המהלכים האלה מתפתחים מכאן והלאה.

גילה גמליאל: לטעמי, רק חקיקה יכולה לפתור את הבעיה הזאת.

גילה גמליאל: עד כאן, זה עניינים של פרלמנט.

גילה גמליאל: יש חובה למנף את הרשות למעמד האישה.

גילה גמליאל: אני פונה להלית מגידו, היועצת המשפטית של הוועדה.

גילה גמליאל: החוק של הקמת הרשות לקידום מעמד האישה במשרד ראש הממשלה , זה היה צעד אחד, עכשיו צריך לפתח אותו קדימה.

גילה גמליאל: אני חושבת שיש חשיבות עליונה לדברים שנאמרו כאן היום, כי פה יש לתת שיניים בצד של האכיפה לרשות לקידום מעמד האישה.

גילה גמליאל: כאן דיברו על נציבות שוויון הזדמנויות, אני חושבת שצריך לבחון, לחשוב מה השיניים שצריך על מנת להרחיב את היריעה בפן החקיקתי.

גילה גמליאל: כל רעיון שייצא מכאן יהיה מבורך, על מנת לקדם את זה.

גילה גמליאל: לגבי הרשויות המוניציפליות, אכיפת חוק ייצוג הולם.

גילה גמליאל: יש חוק שכולכן מכירות, לגבי יועצת לקידום מעמד האישה לראש הרשות.

גילה גמליאל: גם זה בהתחלה לא היה מאויש בכל הרשויות.

גילה גמליאל: דאגנו להוציא מכתבים לכולם, חלקם איישו את זה.

גילה גמליאל: עכשיו אנחנו מחכים שיסתיימו הבחירות המוניציפליות.

גילה גמליאל: אפילו שזה ללא תשלום, אפילו שזה מינוי פוליטי, עדיין היו הרבה רשויות שזה לא יושם.

גילה גמליאל: אבל אני מדברת כרגע על החוק של ייצוג גדול יותר של נשים במוניציפלי.

גילה גמליאל: אני באופן אישי מכירה את המאטריה של מה עושים כשרוצים לקדם דברים.

גילה גמליאל: בליכוד, אם מתייחסים לנושא של ייצוג נשים מבחינת המפלגה, דאגתי להעביר שינוי חקיקה בחוקה שלנו.

גילה גמליאל: בעקבות זה נכנסו ארבע נשים חדשות נוספות לליכוד, והיום אנחנו שמונה מתוך ה-198 הקיימות.

גילה גמליאל: אני חושבת שאם אנחנו רוצות לקדם את זה ברשויות המקומיות, לצערי בנקודת הזמן הזאת, הדרך היחידה היא לעודד יותר משאבים בחוק מימון מפלגות למפלגות שיהיה להן יותר ייצוג של נשים.

גילה גמליאל: לטעמי זה הדבר היחיד שיעבוד.

גילה גמליאל: יש הצעת חוק כזאת, וגם אותה אנחנו מקדמים.

גילה גמליאל: אני מאמינה שיש לה את הסיכוי הטוב ביותר לעבור.

גילה גמליאל: זה לא סור את זה שתמכתי בהצעות החוק שהציגו חברותיי, ולצערי לא עברו בכנסת.

גילה גמליאל: בצד הפרקטי, זה מה שיוכל לעודד מפלגות, ולא יעמוד בסתירה למפלגות הדתיות שלא רוצות נשים, או המפלגות הערביות.

גילה גמליאל: עם הזמן זה יחלחל.

גילה גמליאל: אם מישהי תרצה לעיין בהצעת החוק הזאת - - -

הלית מגידו: כל הצעות החוק מופיעות באתר הכנסת.

הלית מגידו: אתן מוזמנות להיכנס, הוא מאוד ידידותי.

גילה גמליאל: לגבי הוצאה מוכרת על מטפלת.

גילה גמליאל: הבאתי את כל הצעות החוק.

גילה גמליאל: מפאת חוסר האפשרות, פקידי האוצר הם משהו שלא יאומן.

גילה גמליאל: לדלות מהם אינפורמציה זה דבר בלי נסבל, בלתי אפשרי לחלוטין.

גילה גמליאל: לגבי הצעת החוק הזאת, כל אחד מוסר נתונים אחרים לגבי מה באמת העלות של החקיקה, במידה והחוק יעבור.

גילה גמליאל: נחכה להם – לא נגיע לעולם.

גילה גמליאל: אין לנו נתונים מספיקים, ולפעמים מילה אחת בחוק יכולה להוריד מאוד את הסכומים.

גלי עציון: במקרה הספציפי זו גישה לא נכונה, כי עכשיו האוצר באופן מודע עושה רפורמה במס, שעולה המון כסף, וזה בסדר, כי זה מקדם עבודה ומקדם התפתחות של המשק.

גלי עציון: זו צריכה להיות הגישה שלנו פה, ולא גישה שאומרת:

גלי עציון: בואו נחסוך להם.

גילה גמליאל: לא אמרתי שאני רוצה לחסוך להם, ניסיתי לומר שהצעות החוק כפי שהן מוגשות היום, יש כבר הסתייגויות שבאות מהבית.

גילה גמליאל: אם דברתי עם נציגות השדולה יש הסתייגויות מטעמן, קבלתי הערות לעצם הצעת החוק.

גילה גמליאל: על מנת שזה יהיה יותר מקצועי ויותר יעיל, אני טוענת, שהצעה שהציגה כאן קודם הגברת דויטשר, שתהיה ישיבה משותפת של לשכת רואי החשבון עם לשכת עורכות הדין ועם הרשות לקידום האישה, עם הוועדה או עם כל מי שיראו לנכון, להקים צוות שיתרגם הצעה שתציג את הדברים.

גילה גמליאל: אז יהיה ניתן לתרגם למשהו.

גילה גמליאל: הוצאות המס זה אינטרס גם של גברים, כי בסופו של דבר נשואים לנו.

גילה גמליאל: לגבי החישוב הנפרד, חברת הכנסת אורית נוקד דברה על זה בהרחבה.

גילה גמליאל: היה רצון לתת את דריסת הרגל הראשונית, אחרת היו דוחים את זה בעוד שבע שנים, ועל כך יש לברך את ועדת הכספים.

גילה גמליאל: לגבי התיק של מס הכנסה, שהוא על שם בן הזוג.

גילה גמליאל: צריך לבדוק מדוע אין הפרדה, אבל חישוב נפרד יכול להביא אולי - - -

שוש שחם: הם פחדו מסרבול, אבל היום הכל ממוחשב.

שוש שחם: בכל העולם היום זה נפרד, רק במדינת ישראל לא.

גילה גמליאל: מכיוון שאתן מבינות בתחום הזה הרבה יותר ממני, אם מדובר בהליך שמצריך חקיקה, אתם מוזמנות להעביר לנו הצעה אופרטיבית, שנשמח לקדם אותה.

גילה גמליאל: אם מדובר בהליך ביורוקרטי פנים משרדי - - -

שוש שחם: זה הליך עקרוני.

גילה גמליאל: אני מסכימה שאף אחת מאתנו לא צריכה אפוטרופוס.

גילה גמליאל: אבל אני מדברת על הצד הפרקטי, אם זה משהו ביורוקרטי בתוך המשרד, שמצריך התערבות שלנו על מנת שיבצעו אותו, גם אתן מוזמנות להגיש לנו ונעשה את זה בשמחה.

גילה גמליאל: עבודה מול משרדים ממשלתיים, נבחן את הקריטריונים, מה בדיוק הבעיות לגבי המשרדים הפרטיים של עורכות הדין.

גילה גמליאל: ההבדלים הם שמבחינת רואות החשבון הטענה הייתה שפונים למשרדים הגדולים, יד עם זאת את כל העבודה המסיבית, השחורה, מי שעושה אותה זה או המשרדים הקטנים או רואי החשבון החדשים, וזה לא מצדיק את העסקת המשרדים הגדולים.

גילה גמליאל: השאלה כאן היא לגבי משרדי עורכי דין, האם זה על אותו משקל.

קריאות: כן, בדיוק.

גילה גמליאל: על מנת שלנו יהיו נתונים, אני מציעה לבחון בדיוק מה הקריטריונים, ושאתן תתקופנה את זה.

גילה גמליאל: לי אין כלים לומר מה הבעיות.

גילה גמליאל: אלה נקודות ההשקה בהן יכול שיתוף הפעולה בינינו להניב את הפרי.

גילה גמליאל: נשמח גם פה לסייע.

גילה גמליאל: דובר על ריבית המשכנתא שתוכר לצורך הקלות מיסוי, לאו דווקא נוגע לנשים, אבל זה רעיון טוב.

גילה גמליאל: לגבי הרשימה של עורכות דין פוטנציאליות.

גילה גמליאל: נשים עורכות דין הן כבר מוכשרות לשמש כדירקטוריות, אני לא חושבת שזה בעייתי.

גילה גמליאל: הבעיה יכולה להיות בפתיחת הדלת, וקבלת ה"פוש" לקבל מינויים.

גילה גמליאל: לגבי בוגרות תארים, לאו דווקא מתחום הכלכלה, ראיית חשבון ומשפטים, יכולה להיות בעיה.

גילה גמליאל: יש קורס מעולה לדירקטורים, אני ממליצה עליו בחום.

גילה גמליאל: לדעתי, לשכת עורכות הדין לדוגמה, יכולה לבצע דרישה מאותן חברות שמבצעות את הקורסים לדירקטוריות בכירות בתאגידים, לרכז את זה כקבוצה של עורכות דין, לקבל הנחה וללמוד בקורסים האלה.

גילה גמליאל: לטעמי הרשימה הזאת צריכה להגיע לרשות לקידום מעמד האישה, שם יש זרימת אינפורמציה מתי מתפנים תקנים בדירקטוריונים.

גילה גמליאל: לגבי לשכת עורכי הדין, שמענו שיש כאן בעיה של ייצוג.

גילה גמליאל: תדרשו את זה בצורה נחרצת, זו כבר עבודה שלכן.

גילה גמליאל: נושא של נשים ערביות.

גילה גמליאל: ניהלתי מספר ישיבות של הוועדה בנושא הזה, יש גם בשבוע הבא סיור בכפר ראמי סבב הנושאים האלה.

גילה גמליאל: אין ספק שהמצב שם הרבה יותר קשה והרבה יותר בעייתי.

גילה גמליאל: פנינו למט"י – מרכז טיפוח יזמות של עסקים קטנים – שאולי יכול לתת סיוע ועזרה.

גילה גמליאל: לגבי פיטורי נשים בהיריון.

גילה גמליאל: אחת הבעיות זה שקודם כל מפטרים את הנשים.

גילה גמליאל: הגשתי הצעת חוק שאומרת שלא יהיה ניתן לפטר נשים אלא אם קיבלו אישור מראש.

גילה גמליאל: זה חוק שלא להאמין מסובבים אותו בכל דרך.

גילה גמליאל: כבר הגעתי לוועדת השרים, היא חזרה אליי ואמרה שהיא מוכנה לאשר לי אותו בהסתייגויות.

גילה גמליאל: מה שוועדת השרים מסכימה, אני מקבלת את כל ההסתייגויות, כי זה כבר צעד אחד קדימה.

גילה גמליאל: עכשיו מסתבר שמישהי שהובילה אתי את המהלכים התפטרה, ועכשיו מנסים לאתר את ההסתייגויות הסכימו אתי עליהם בעבר.

גילה גמליאל: אני אומרת שגם זה יתקדם, זה תקוע על תקן הביורוקרטיה בלבד.

גילה גמליאל: לא ניתן יהיה לפטר אישה בהיריון אלא אם כן קילו אישור מראש, שיקבע שהפיטורים שלה הם לא בגלל שהיא בהיריון.

גילה גמליאל: זה יתפור מחצית מהבעיות.

גילה גמליאל: יש בהסתייגויות היגיון, למשל מה קורה במצב של פשיטת רגל של המעסיק.

גילה גמליאל: איך יכולים להודיע לאותה אישה מראש, כשהעסק נסגר.

קריאות: אלה מקרים חריגים.

גילה גמליאל: אמרתי שאין לי שום בעיה, נכתוב שתהיה ועדת חריגים.

גילה גמליאל: חשיבות העניין הייתה שהמילה "מראש" תופיע, על מנת שהמעסיקים יידעו שהם לא רשאים לפטר אישה.

גילה גמליאל: הם צריכים לטרטר את עצמם לאותה ועדה, כדי להוכיח שצריכים לפור את אותה אישה בגלל סיבות אובייקטיביות.

גילה גמליאל: אני חובת שזה מה שיפתור את הבעיות.

גילה גמליאל: אני מאמינה שנצליח לזרז את זה.

גילה גמליאל: באות אלינו נשים שאומרות שעצם הקביעה שאומרת שלא ניתן לפטר אותן 45 יום עושה להם הרבה נזקים, כי מפטרים אותן 45 יום אחרי.

גילה גמליאל: נתנו רעיון לאנשים איך ניתן לפטר נשים כשהן חוזרות לאחר חופשת לידה.

גילה גמליאל: כאן עדיין אין לי פתרון.

גילה גמליאל: אם למישהי יהיה רעיון טוב, נשמח לקבל אותו.

גילה גמליאל: אני חושבת שהישיבה הזאת הייתה מאוד חשובה.

גילה גמליאל: אני חושבת שיש הרבה נקודות השקה, שניתן להיעזר בכל אחד מהגופים.

גילה גמליאל: חבל מאוד שאני לא רואה נציגות שלכן בוועדה כל ישיבה.

גילה גמליאל: אני חושבת ששדולת הנשים בישראל לוקחת חלק מאוד אינטגרלי גם בחקיקה, גם בישיבות עצמן, גם הרשות לקידום מעמד האישה וגם נעמ"ת, ויצ"ו, "כן" – זאת אומרת ארגוני הנשים לקוחים חלק פעיל, ואנחנו מצליחות לקדם הרבה דברים.

גילה גמליאל: זה לאו דווקא חייב להסתכם בחקיקה.

גילה גמליאל: צריך לזכור שהכנסת יכולה גם למנף ולהעלות נושאים לסדר היום.

גילה גמליאל: גם כאן, זה הרבה תלוי בנושאים ובנתונים שתעלינה בישיבות.

גילה גמליאל: הכנסת יכולה גם לסייע בכל מה שקשור לשאילתות.

גילה גמליאל: יש לנו הרבה שאילתות לא מנוצלות.

גילה גמליאל: יש אפשרות ל-100 שאילתות במושב, זה המון.

גילה גמליאל: שאלות עקרוניות, שאתן נתקלות בדלתות סגורות, שאתן לא מצליחות להגיע לאינפורמציה, אנחנו יכולות להשתמש בכלי של שאילתה על מנת לקבל את הנתונים מכל משרדי הממשלה.

גילה גמליאל: תוך מכסימום 21 יום הם חייבים לתת לנו תשובות.

גילה גמליאל: זה דבר חשוב.

גילה גמליאל: אני רוצה להודות לכן על ההקשבה, ולהעביר את זכות הסיכום לגברת שלומית דויטשר.

שלומית דויטשר: הישיבה של היום היא מעל ומעבר לציפיות שלנו.

שלומית דויטשר: חשבנו שתגיעו מירושלים רטובות, עייפות, תתנו לנו את הכבוד של חצי שעה, ותעופו לדרככן לדברים יותר חשובים.

שלומית דויטשר: הנה, יצא מזה משהו פורה ביותר, ואני מקווה שהוא יהיה התחלה.

שלומית דויטשר: חברת הכנסת גמליאל, אני רוצה להודיע לך שבכל מאבקייך, החל מהמאבק לעצם קיום הוועדה שלך, תקבלי כל עזרה מאתנו, רק תבקשי.

שלומית דויטשר: למש" מכתבים, הוצאת ידיעות.

שלומית דויטשר: לגבי ייצוג קבוע בוועדה שלך.

שלומית דויטשר: אנחנו רואות חשיבות לייצוג בנושאים אופרטיביים, שכמובן גם מעניינים אותנו.

שלומית דויטשר: אבל יש לנו ועדה שתופיע ברוטציה בישיבות שלך, בתנאי שנקבל זמן סביר של הודעה מראש, כדי שנוכל לתאם את זה.

שלומית דויטשר: אנחנו באות מכל רחבי הארץ, אבל נעשה מאמץ של תיאום.

גילה גמליאל: התקיימה ישיבה של הוועדה בעקבות פנייתו של חבר הכנסת רשף חן משינוי – בין הפעילים בוועדה – לגבי צורת הפנייה.

גילה גמליאל: נמצאות נניח מספר גדול של נשים וגבר אחד, מצפים מאתנו לפנות בלשון זכר.

גילה גמליאל: הזדעזענו מהתגובה של האקדמיה ללשון עברית, שהגיעה לישיבה.

גילה גמליאל: הגישה הייתה מתחת לכל ביקורת.

גילה גמליאל: זלזול מוחלט, התנשאות.

גילה גמליאל: לא ציפיתי לקבל את זה מהאקדמיה.

גילה גמליאל: החלטנו, אני וחבר הכנסת רשף חן גופים אחרים שירימו את הכפפה בנושא הזה.

גילה גמליאל: אני גם קוראת לכן, במיוחד בהיבט המשפטי של העניין.

שלומית דוישטר: השופטת העליונה בדימוס, הדסה בן עיתו, שרואה לעצמה היום חובה לפתח את נושא המילים.

שלומית דוישטר: היא טוענת שלמילים יש כוח עצום.

שלומית דוישטר: היא משקיעה בזה מחקרים ותקציבים.

שלומית דוישטר: בנושא הזה אני מציעה מכתב משותף אליה, לבקש רעיונות ועזרה בתחום הזה.

גילה גמליאל: תודה רבה.

גילה גמליאל: הישיבה נעולה.